Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa  6. mája 2008

Materiál číslo: 166/2008

K bodu:  Návrh na schválenie projektu z fondov EÚ : Obnova verejných budov cez 
              eko - inovácie

Predkladá:					Návrh uznesenia:

Milan Ftáčnik
starosta  						Miestne zastupiteľstvo mestskej časti Bratislava - 						Petržalka
 				
	s c h v a ľ u j e  

a)	projekt financovaný z európskych fondov – Obnova verejných budov cez eko – inovácie
b)	použitie 270 tis. Sk z rozpočtu mestskej časti na spolufinacovanie projektu z kapitálových výdavkov. 
Prerokované:	
v miestnej rade
dňa 22.4.2008

Spracovateľ:
Milan Ftáčnik
starosta 

PROJEKTOVÝ  ZÁMER

1.	Názov projektu: Rehabilitation of publics buildings by eco – innovation 
		          (Obnova verejneých budov cez eko-inovácie)

2.	Základný popis projektu:
 Projekt je zameraný na prípravu a vypracovanie projektovej dokumentácie na obnovu a rekonštrukciu verejných budov. Samotný projekt má byť vypracovaný vo viacerých variantoch riešenia s využitím pre viacej objektov. 

3.	Cieľ projektu: Cieľom projektu je pripraviť podklady pre realizáciu obnovy objektu so zameraním na zlepšenie ekonomických, ekologických a sociálnych  podmienok prevádzky objektu.Využitie projektu je vhodné pre školské objekty, kde je možná vysoká využiteľnosť,  cca 80 až 90 % opakovateľnosti projektového riešenia

4.	Popis obsahu projektu: 
Projekt organizačne zabezpečuje Rakúska firma ecoplus. Niederösterreichs Wirtschftsagentur GmbH (ďalej len ecoplus) a v jeho rámci bude možné získať skúsenosti s obnovou  verejných budov v iných krajinách, vrátane konkrétnych budov a overených riešení, vrátane ich teoretického zhodnotenia.
Partnerom v oblasti odborného garanta je STU Stavebná fakulta Bratislava.
Mestská časť Bratislava – Petržalka bude zabezpečovať prípravu podkladov pre  vypracovanie projektovej dokumentácie vrátane propagácie projektu na regionálnej a medzinárodnej úrovni. Projekt spracuje Stavebná fakulta STU a mestskej časti bude k dispozícii zadarmo, vrátane jeho opakovaného použitia.

Výber objektov:

-	Základné školy
-	Materské školy v lokalite Lúky a Dvory
-	Materské školy v lokalite Háje a Ovsište

S ohľadom na priority MČ Bratislava – Petržalka sa predpokladá začiatok realizácie obnovy objektov v roku 2008. Z uvedeného dôvodu bude nutné zabezpečiť vypracovanie projektovej dokumentácie pre ZŠ a MŠ v lokalite Lúky a Dvory už v roku 2008.
Na základe uvedeného v prípade zapojenia sa do projektu sa budú riešiť materské školy v lokalite Háje a Ovsište s možnosťou využitia projektu aj pre ostatné objekty tohto typu. 

5.	Časový harmonogram projektu (roky predpokladanej realizácie):  júl 2008 -  jún 2011

6.	Odhadované celkové náklady na projekt:
      Cena celého projektu je 2,5 mil. € a bude realizovaný na Slovensku, v Rakúsku, 
      Maďarsku a Českej republike. Finančné náklady pre MČ Bratislava–Petržalka sú 
      stanovené vo výške 57 050,- €. Z toho MČ Bratislava – Petržalka bude financovať 15 % 
       t.j. 8 557,50 € (cca 270 tis. Sk).

Rozpočet projektu:

-  Osobné náklady (mzdy a odvody) ............................................	17 500,- €
-  Náklady na preklady a tlmočenie  ............................................	  2 000,- €
-  Administratívne náklady (kancelárske potreby atď.) ...............      1 950,- €
-  Cestovné náklady (služobné cesty) ..........................................	  4 400,- €
-  Regionálne konferencie ...........................................................	  6 200,- €
-  Propagácia a reklama ...............................................................	  5 000,- €
-  Vypracovanie projektovej dokumentácie a ostatných
    prípravných materiálov ...........................................................	20 000,- €
–––––––––––––––––––––––––––––––––––––––––––––––––––––––––––––––
    SPOLU:								57 050,- €

Úprava rozpočtu bude možná po realizácii 2/3 projektu.

-	MČ Bratislava – Petržalka vykoná každých 6 mesiacov vyúčtovanie nákladov.
-	Vyúčtovanie s originálnymi dokladmi budú odstúpené na prvú kontrolnú inštanciu Ministerstvo životného prostredia SR.
-	Po odsúhlasení bude vyúčtovanie zaslané Rakúskej firme ecoplus, ktorá ich odošle na schválenie do Bruselu.
-	Po odsúhlasení budú finančné prostriedky postúpené priamo MČ Bratislava – Petržalka

Celý proces trvá cca 3 až 4 mesiace.

7.	Celková pripravenosť projektu a prípadné riziká jeho realizovateľnosti:

Projekt je pripravený na realizáciu od júla tohto roku. Už v tomto období sa pripravuje zameranie konkrétnych objektov, ktoré budú projektovo riešené v rámci predkladaného projektu. Aj v prípade neschválenia projektu (rozhodnutie – v júni tohto roku) má záujem Stavebná fakulta STU spolupracovať s mestskou časťou pri príprave obnovy budov základných a materských škôl po stránke odbornej oponentúry a aj po stránke projektovej. Výhodou predkladaného návrhu je, že získame za svoj príspevok teoretické a praktické poznatky a aj konkrétny projekt, použiteľný opakovane pre ďalšie objekty materských a základných škôl. 

8. Kontaktná osoba pre projekt: 	prof. Ing. Anton Puškár, Stavebná fakulta STU 
		Ing. Milan Lezo, riaditeľ SSŠaŠZ